ﺑﯿﺎ ﮬﻤﺒﻞ ﺀُ ﺑﯿﺎ ﮬﻤﺪﻝ ﺀُ ﺑﯿﺎ ﮬﻢ ﺳﺮ ﺀُ ﮬﻤﮑﺎﺭ
 ﮔﺎﻻﻧﯽ ﺭﺯﯾﻨﺎﮞ ﭘﺘﻮ ، ﮔﻠﮑﺎﺭ ﺀُ ﭼﮑﻨﮑﺎﺭ
 ﮔﺎﻝ ﺑﻨﮕﺶ ﺀُ ﮔﺎﻝ ﺁﺳﺮ ﺍﻧﺖ ﺑﻮﺩﺷﺖ ﺀِ ﺑﮭﺎﺭ ﺀِ
 ﮔﻮﮞ ﮔﺎﻟﮯ ﭘﺪ ﺀَ ﻣﺮﺗﮕﯿﮟ ﮬﺮ ﺩﮬﻞ ﮐﻨﺖ ﺗﯿﺠﺎﺭ
 ﺑﻨﮕﯿﺞ ﮐﻨﺎﮞ ﻧﺎﻡ ﺀَ ﮬﻤﺎ ﺑﻨﮕﺶ ﺀِ ﮔﺎﻝ ﺀِ
 ﮬﻤﮕﺮﻧﭻ ﺍﻧﺖ ﮬﻤﮯ ” ﮔﺎﻝ ” ﮔﻮﮞ ﺑﮯ ﺩﺭﻭﺭﯾﮟ ﮔﺎﻻﺭ
 ﺩﻟﮕﻮﺵ ﺑﮑﻦ ، ﮔﻮﺵ ﺑﺪﺍﺭ ، ﺑﻮﺍﻥ ﮔﻮﮞ ﻧﺎﻡ ﺀَ
 ﮔﻮﮞ ﻧﺎﻡ ﺀَ ﺟﮭﺎﮞ ﭘﺮﻭﺭﯾﮟ ، ﻣﮭﺮﺍﻥ ﺀُ ﭘﮭﻠﮑﺎﺭ
 ﺳﺎﮌﺍﮬﮓ ﮬﺪﺍ ﮐﺮﺯ ﺍﯾﺖ ﺟﮭﺎﻧﺎﻧﯽ ( ﺟﮭﺎﻥ ) ﺀِ
 ﺭﻭﺩﯾﻨﻮﮎ ﺍﻧﺖ ، ﺑﮯ ﮐﭽﮭﯿﮟ ﺑﮑﺸﻮﮎ ﺍﻧﺖ ﺀُ ﻣﮭﺮﺍﺭ
 ﻣﺰ ﺭﻭﭺ ﺀِ ﮔﮭﯿﮟ ﻭﺍﺟﮧ ﺍﻧﺖ (ﺑﮯ ﺟﯿﮍﮦ ﺀُ ﺗﺮﺍﻥ )
 ﺗﺊ ﮬﺰﻣﺖ ﺀَ ﺩﺳﺖ ﺑﺴﺘﮓ، ﮐﻤﮏ ﺀِ تئی ﻭﺍﺳﺘﺎﺭ
 ﺗﭽﮑﯿﮟ ﺭﮦ ﺀُ ﺭﮬﺒﻨﺪ ﺀَ مئے ﺭﮬﺪﺭﺑﺮﯼ ﺀَ ﮐﻦ
 ﺁﯾﺎﻧﯽ ﺭﺍﮦ ﺀَ ﮐﮧ تئی ﻣﮭﺮ ﺑﻮﺗﮓ ﺍﻧﺖ ﮔﻨﺞ ﮔﻮﺍﺭ
 ﺁﯾﺎﻧﯽ ﺭﺍﮦ ﺀَ ﺍﻧﺎﮞ ﮐﮧ ﺯﮬﺮ ﺍﺵ ﺳﺮ ﺀَ ﺳﺎﮬﯿﻞ
 ﻧﮯ ﮐﮧ ﺭﺍﮦ ﺀَ ﺁﯾﺎﻧﯽ ﮐﮧ ﻭﺕ ﮔﺎﺭ ﺍﻧﺖ ﺀُ ﮔﻤﺴﺎﺭ
 ﻧﯽ ﺑﻮﺍﻥ ﮔﻮﮞ ﺑﮯ ﮐﭽﮧ ﺀُ ﺁﺭﯾﭙﯿﮟ ﺯﺑﺎﻧﮯ
 ﯾﺎ ﮔﻮﮞ ﺩﻟﮯ ﺑﻮﮬﯿﺮﯾﮟ ﺀُ ﻣﻨﻮﮔﺮﯾﮟ ﮔﻮﺷﺪﺍﺭ
 ” ﺳﯿﺪ ﮬﺎﺷﻤﯽ “